Michezo kenya

UIMARISHAJI WA MICHEZO KATIKA NCHI YA KENYA 
Michezo hutumiwa kama njia mwafaka nchini za kuimarisha talanta za vijana wengi nchini. Kuna aina mingi za michezo kama vile michezo ya mipira, riadha, mchezo wa vikapu 
nakadhalika. Michezo hii pia huhitaji kuimarishwa kupitia mbinu kadhaa. 
Kwanza kabisa viwanja vya kuchezea michezo hii vinafaa kujengwa kwa wingi. Kwa mfano maeneo ya mashinani yanafaa kutengenezewa viwanja ambavyo vita waruhusu vijana chipukizi kuonyesha talanta walizo nazo kupitia kwa mpira na michezo mingineyo. Hivyo basi nchi ya Kenya kupitia kwa serikali kuu ibuni mbinu mwafaka za kuunda viwanja. Hili likizingatiwa basi michezo nchini humu itaimarika vilivyo. 
Viongozi nchini Kenya watumie rasilimali vyema katika michezo. Hili linawezekana kupitia kuwanunulia wachezaji vifaa kama vile jezi, dalugha, mipira nakadhaliki. Vifaa hivi ziandamane na tuzo zuri za kawazawadi wote wanaohusika katika michezo hii. La muhimu ni timu zinazoibuka mabingwa zituzwe na kuhimizwa kutia bidii ili kupanda viwango vya juu. Vilevile shule ziandae siku maalum za kushiriki katika michezo. Hata hivyo si wanafunzi wote waliobahatika katika masomo bali pia wanatalanta mbalimbali kupitia michezo tofauti tofauti. Aidha, shule ziwape wanafunzi nafasi maalum za kufanya mazoezi kabla ya kushiriki katika mashindano haya. Wale wanaoibuka washindi wakati wa mapambano haya watuzwe na kuendelea mpaka ngazi za juu ikiwezekana kupewa vyeti kati michezo.
Pia serikali ya Kenya kupitia kwa runinga ipeperushe moja kwa moja michezo hii na hata kutangazwa kwenye redio. Hili linapozingatiwa wananchi watapata kuwapa hamu wachezaji walioko nchini. Pia wachezaji wengi watapata motisha kwa hivyo watatia bidii michezoni ili waweze kutambulika kama wenzao. Hili likizingatiwa michezo katika nchi ya Kenya itaimarika. Makocha wenye tajriba ya juu ikiwezekana waliohitimu katika vyuo vikuu watumiwe katika kuwanoa na kuwapa makali wachezaji. Kwa mfano makocha wa kandanda watumiwe kuendeleza timu za kitaifa nchini. Bila kusahau ligi kuu ya soko itiliwe maanani. Na pia wanariadha wapewe mbinu mwafaka za kufanya mazoezi yao. Hata hivyo wataanza kung'aa katika michuano mbalimbali hivyo basi kuimarisha michezo. 
Michezo ikiimarishwa basi wachezaji watapata kutambua talanta walizo nazo na hivyo kujituma vilivyo kujitambulisha.